tartuNLP/wikipedia-smugri-20251201 huggingface dataset:
Taarka

Taarka on vuonna 2008 valmistunut virolainen tositarinaan pohjautuva draamaelokuva, joka kertoo setukaiskansanlaulaja Hilana Taarkasta. Elokuva on maailman ensimmäinen setonkielinen elokuva.
Elokuvan on ohjannut Ain Mäeots, ja pääosia näyttelevät Inga Salurand, Siiri Sisask ja Marje Metsur. Elokuva perustuu Kauksi Üllen käsikirjoittamaan ja vuosina 2005 ja 2006 Setomaan Obinitsassa esitettyyn näytelmään Taarka, jonka ohjaajana elokuvan sittemmin ohjannut Ain Mäeots toimi.
Taarka on suurimmaksi osaksi kuvattu Setumaalla, mutta joitakin kohtauksia on tehty myös Haapsalussa, Viljandissa, Suomessa ja Kalnienan kylässä Latviassa.
Juoni.
Elämäkertaelokuva käsittelee setojen lauluemon Hilana Taarkan elämää (1856–1933). Tapahtumat sijoittuvat vuosiin 1861–1933.
Vastaanotto.
Elokuva sai osakseen negatiivista arvostelua sekä kriitikoiden että setokultuurin edustajien taholta.
Ohjaaja Ain Mäeots oli Viron väestöllisen pienuuden vuoksi vaikean valinnan edessä: valitako rooleihin setoja, jotka eivät pääosin ole ammattinäyttelijöitä, vai ammattinäyttelijöitä, jotka eivät pääosin puhu seton kieltä. Koska valinta koitui ammattinäyttelijöiden hyväksi, joten elokuvassa kuultava seton kieli ei paikoin ole kovin autenttista. Setot ovat arvostelleet kielen heikkoa laatua ja valittaneet, että sitä on vaikea ymmärtää. ”Vaikka kyseessä ei ole antropologinen dokumentti, kieli on kiinteä osa jokaista kulttuuria, ja setojen tapauksessa se on tärkein seikka, joka erottaa heidät virolaisista”, on huomauttannut Eva Kübar.
Arvostelua on kohdistettu myös elokuvassa kuvattuihin kansantapoihin ja maailmankuvaan. Setojen "ülembsootska" Aare Hõrnin mukaan elokuvan tekijät eivät ole ottaneet huomioon setokulttuurin olennaisia yksityiskohtia. Myös elokuvassa esiintyvää runsaasta alkoholin käyttöä on pidetty loukkaavana. Ain Mäeots on vastannut syytöksiin toteamalla, että alati muuttuvaa kulttuuria on mahdotonta kuvata tavalla, joka ottaa kaiken mahdollisen huomioon, ja että ristiriidat ovat väistämättömiä. Kriitikot ovat myös pitäneet elokuvan hahmoja heikkoina.
Platform 8

Platform 8 on Kotake Createn kehittämä vuonna 2024 julkaistu seikkailukävelysimulaatiopeli. Pelissä yritetään päästä junan vaunuja eteenpäin ja viimeiseen juna-asemaan. Pelillä on edeltäjä "The Exit 8", jossa ollaan jumissa metroaseman käytävä -luupissa ja yritetään päästä 8-uloskäyntiin.
Pelaaminen.
Peli alkaa eräästä junan vaunusta ja tarkoitus on selvitä vaunuja eteenpäin niin kauan, kunnes juna pääsee viimeiselle pysäkille. Jos vaunussa on poikkeama ja pelaaja selviää sen läpi, hän pääsee yhden aseman ohi. Asemia pelissä on yhdeksän (L0–L8).
Peli on edeltäjänsä "The Exit 8:n" esiosa, sillä mikäli sen pääsee läpi, pääsee edeltäjästä tuttuun loputtomaan maanalaiseen käytävään, jossa vastaan kävelee samasta pelistä tuttu mies.
Ülembsootska

Ülembsootska eli 'ylempi käskynhaltija' on vuosittain Virossa Setojen kuningaskunnan päivillä jaettava setojen ja setokulttuurin puolestapuhujan kunniatehtävä. Ülembsootska toimii Setumaan kuningaskunnan myyttisen kuninkaan Pekon maanpäällisenä edustajana.
Aiemmat ülembsootskat muodostavat Setojen kuningaskunnan neuvoston, jonka tehtävä on tukea ülembsootskaa.
No, I'm not a Human

No, I'm not a Human on Trioskazin kehittämä vuonna 2025 julkaistu kauhu- visual novel -simulaatiopeli. Pelissä pelaaja päästää oman harkintansa mukaan yöllä kotiinsa ihmisiä ja yrittää päivällä selvittää onko joku heistä ”Vierailija”.
Pelaaminen.
Pelin alussa pelihahmon naapuri tulee varoittamaan pelaajaa saatuaan eräältä tutultaan kuulla auringossa olevan jokin vialla ja yhtäkkiä ilmestyneistä vaarallisista Vierailijoiksi () kutsutuista olennoista, jotka pystyvät ottamaan ihmisen muodon. Naapuri neuvoo pelaajaa välttämään päivällä ulos menemistä ilmaston yhtäkkisen radikaalin lämpenemisen takia ja ottamaan yöllä ovelle koputtavia ihmisiä kotiinsa, vaikka pelaaja ei tykkääkään ihmisten kanssa kanssakäymisestä. Hän myös kehottaa pysymään hänen ja hänen perheensä lähellä siinä tapauksessa, että valtio auttaisi heitä päästämällä kansalaiset bunkkeriin turvaan.
Tämän jälkeen pelaaja oman harkintansa mukaan ottaa ovelle koputtaneita ihmisiä kotiinsa ensin jutusteltuaan heidän kanssaan hetken. Uutisissa paljastetaan vähän väliä uusia tapoja tunnistaa Vierailija, ja päivisin pelaaja saa rajoitetun määrän tutkia sisälle ottamiaan henkilöitä. Mikäli henkilö on pelaajan mielestä Vierailija, pelaaja ampuu hänet aseellaan.
Myöhemmin pelissä pelaaja saa huomata naapurinsa talon palavan ja pian hänen itkuinen tyttärensä koputtaa oveen kertoen hysteerisenä isänsä (pelaajaa alussa varoittanut naapuri) joutuneen Vierailijoiden tappamaksi.
Ferdinando Bertoni

Ferdinando Bertoni (15. elokuuta 1725 – 1. joulukuuta 1813) oli italialainen säveltäjä.
Bertoni opiskeli 1740-luvulla Bolognassa Giovanni Battista Martinin johdolla. Hän työskenteli Basilica di San Marcon pääurkurina ja vuodesta 1785 Baldassare Galuppin seuraajana "maestro di cappellana". Lisäksi hän toimi Ospedale dei Mendicantin palveluksessa. Bertoni johti usein omien oopperoidensa esityksiä Lontoossa vuosina 1778–1783. Hän sävelsi myös runsaasti hengellisiä teoksia, kuten oratorioita, messuja, requiemin ja psalmeja. Bertonin johdolla opiskeli Simon Mayr.
Atsinanana

Atsinanana () on alue Madagaskarin itäosassa, yksi aluehallinnon 24:stä alueesta. Vuoden 2018 väestönlaskennassa sen väkiluku oli 1 478 472 ja pinta-ala 22 030,6 neliökilometriä. Väestöstä kaupunkilaisia oli prosenttia eli 407 358 asukasta. 
Atsinananan alue rajautuu idässä Intian valtamereen. Etelässä naapurina on Vatovavyn, lounaassa Amoron’i Manian, lännessä Vakinankaratran ja Alaotra-Mangoron alueet sekä pohjoisessa Analanjirofon alue.
Aluekeskus on Toamasinan yliopisto- ja satamakaupunki (Toamasina I -piirissä), joka sijaitsee 365 kilometriä kilometriä pääkaupunki Antananarivosta koilliseen. Toamasinan satama on Madagaskarin suurin ja tärkein kauppasatama. Toamasinan yliopisto lukeutuu maan kärkipään yliopistoihin.
Aluehallinnon seuraavalla tasolla Atsinananan alue jakautuu seitsemään piiriin ("district"). Nämä piirit voidaan jakaa edelleen kuntiin ("communes") ja tätä pienempialaisiin kunnanosiin ("fokontany"). Kunnat vuoden 2018 asukaslukuineen ovat:
Jorma Kuparinen

Jorma Sakari Kuparinen (s. 19. maaliskuuta 1951) on suomalainen meribiologian emeritusprofessori.
Kuparinen syntyi kojeasentaja Veikko Olavi Kuparisen ja vahtimestari Rakel Boginskin perheeseen ja avioitui 1989 musiikinopettaja Riitta Kauppilan kanssa. Kuparinen tuli ylioppilaaksi Karjalan yhteiskoulusta 1972 ja valmistui Helsingin yliopistosta maatalous- ja metsätieteiden kandidaatiksi 1978 ja lisensiaatiksi 1985 ja väitteli siellä maatalous- ja metsätieteiden tohtoriksi 1986. 
Kuparinen oli Vaasan vesipiirin tutkimuspäällikkö 1978–1979, Maj ja Tor Nesslingin säätiön rahoittama tutkija 1980–1982, Walter ja Andrée de Nottbeckin säätiön rahoittama tutkija 1983–1986, Suomen Akatemian nuorempi tutkija 1986–1989 ja Merentutkimuslaitoksen erikoistutkija 1989–1998 ja biologian osaston johtaja 1998–2001. Helsingin yliopiston hydrobiologian dosentti hän oli vuodesta 1987 ja meribiologian professori vuodesta 2001. Kuparinen oli myös vieraileva tutkija Kielin yliopistossa 1987 ja Uudessa Seelannissa kansallisessa vesi- ja ilmakehätutkimusinstituutissa 2004 ja 2005–2006. Hänellä on lisäksi ollut sekä kotimaisia että kansainvälisiä asiantuntija- ja luottamustehtäviä.
James Hall (geologi)

James Hall (1811–1898) oli yhdysvaltalainen geologi ja paleontologi. Hän tutki lähinnä Iowan ja New Yorkin osavaltioiden paleotsooisia muodostumia. Hän käsittelee niitä teoksissaan "Palæontology of New York" (5 osaa, 1847–1879) ja "Geological reports of Iowa" (1858–1860).
Marshall Hall

Marshall Hall (1790–1857) oli englantilainen fysiologi. Hän työskenteli sekä käytännöllisen lääketieteen että fysiologian alalla. Käytännön lääketieteen alalla hän keksi menetelmän hukkuneen henkiin pelastamiseksi sekä sähkövirran käyttämisen halvaantumisien luonteen tunnistamiseksi ja parantumismahdollisuuksien selvittämiseksi. Merkittävimmät teokset käsittelevät kuitenkin fysiologisia kysymyksiä, kuten selkäytimen toiminnan ja varsinkin siinä tapahtuvien heijastusilmiöiden alaa. Hänen tutkimuksiaan niissä on pidetty uraauurtavina. Tutkimustulokset hän on esittänyt teoksissa "The reflex function of the medulla oblongata and medulla spinalis" (1833) ja "On the true spinal marrow and the excitomotor system of the nerves" (1837).
Henry Hallam

Henry Hallam (1777–1859) oli englantilainen historioitsija. Hänen merkittävimmät teoksensa ovat "A view of the state of Europe during the middle ages" (1818; käännetty ruotsiksi), jota arvostettiin vielä 1900-luvun alkuvuosina, sekä "Constitutional history of England from the accession of Henry VII to the death of George II" (1827) ja "Introduction to the literature of Europe in the 15, 16 and 17 centuries" (1837-39). Hallamia on pidetty tarkkana ja terävä-älyisenä tutkijana. Hän edusti katsomukseltaan whig-puoluetta.
Andreas Romberg

Andreas Jakob Romberg (27. huhtikuuta 1767 Vechta – 10. marraskuuta 1821 Gotha) oli saksalainen viulisti ja säveltäjä.
Romberg sai opetusta isältään, klarinetisti-viulisti Gerhard Heinrich Rombergilta (1745–1819). Hän teki debyyttinsä 7-vuotiaana Münsterissä serkkunsa Bernhard Rombergin kanssa. Romberg kiersi serkkunsa kanssa Frankfurtissa, Pariisissa ja Italiassa. Wienissä he ystävystyivät vuonna 1796 Joseph Haydnin kanssa. Serkukset soittivat myös orkesterissa Bonnissa vuosina 1790–1793 ja kuuluivat Ackermannin teatterin oopperaorkesteriin. Romberg omistautui 1800-luvun alusta saakka pääasiassa säveltämiselle ja asui Hampurissa. Vuonna 1815 hänet kutsuttiin hovikapellimestariksi Gothaan. Myös hänen poikansa Heinrich Maria (1802–1859) ja Ciprian Friedrich (1807–1865) loivat uran musiikissa. 
Rombergin tuotantoon kuuluu lukuisia oopperoita, kymmenen sinfoniaa, 20 viulukonserttoa, muita konserttoja, 19 jousikvartettoa, muuta kamarimusiikkia, kuoroteoksia ja yksinlauluja.
Hallström

Hallström on muun muassa seuraavien henkilöiden sukunimi:
San Isidron lentotukikohta

San Isidron lentotukikohta () on Dominikaanisen tasavallan ilmavoimien tukikohta maan pääkaupunki Santo Domingon itäpuolella. Tukikohta on perustettu vuonna 1953 ja sillä on ollut ilmavoimien ohella myös armeijan toimintaa.
Historia.
San Isidron lentotukikohta avattiin 23. maaliskuuta 1953. Sen tarkoituksena oli tukea Dominikaanisen tasavallan diktaattori Rafael Trujillon kehittämiä ilmavoimia, joista oli tuolloin muodostunut yksi Karibian suurimmista. Lentotukikohdan alkuperäinen nimi oli Base Aérea “Presidente Trujillo” ja nimi muutettiin nykyiseen muotoonsa Base Aérea “San Isidro” Trujillon salamurhan jälkeen vuonna 1961.
Trujillon kuoleman jälkeen lentotukikohdan ja tuolloin sille sijoitettujen panssarijoukkojen komennossa oli Elías Wessin y Wessin, joka käytti aemaansa Trujillon jälkeisen epävakauden aikana. Joulukuussa 1962 populisti ja kommunistiksikin syytetty Juan Bosch voitti presidentinvaalit. Syyskuussa 1963 Wessin tuki hänet syrjäyttänyttä vallankaappausta ja myöhemmin huhtikuussa 1965 hän johti perustuslaillisen vallankumouksen vastaista aseellista liikettä. Yhdysvaltojen presidentti Lyndon B. Johnson päätti lähettää maahan merijalkaväen joukkoja peläten vallankumouksellisen Kuuban kaltaisen hallinnon muodostumista. San Isidro oli Yhdysvaltojen joukkojen tukikohta seuranneen operaatio Power Packin aikana.
Jens Braage Halvorsen

Jens Braage Halvorsen (1845–1900) oli norjalainen kirjallisuushistorioitsija ja kirjastonhoitaja Hänen päätyönsä on "Norsk forfatter-lexikon", joka käsittää vuodet 1814–1880. Myöhemmät kirjallisuushistorioitsijat usein viittaavat siihen.
Kurçatov

Kurçatov () on piiritasoinen kaupunki Abain alueella Kazakstanissa. Se sijaitsee Irtyšjoen vasemmalla rannalla 130 kilometriä alueen pääkaupungista Semeistä luoteeseen. Kaupungissa oli 10 006 asukasta vuonna 2025.
Paikkakunta on perustettu vuonna 1947 Semipalatinskin ydinkoealueen yhteyteen. Sen nimenä oli aluksi Moskva-400 ja myöhemmin Semipalatinsk-21. Vuonna 1974 siitä tuli kaupunki, joka nimettiin Neuvostoliiton ydinaseohjelman ensimmäisen johtajan Igor Kurtšatovin mukaan.
Kaupungissa toimii Kazakstanin ydintutkimuskeskus, johon kuuluvat ydinenergian, säteilyturvallisuuden ja ekologian ja geofysiikan instituutit sekä alueellinen maanjäristysten ennustamiskeskus. Lisäksi on muun muassa geologian tutkimuslaitos ja kaivosyritys. Nähtävyyksiin kuuluu säteilyturvallisuuden ja ekologian instituutin museo. Asukkaista 60,0 prosenttia on kazakkeja ja 33,2 prosenttia venäläisiä (vuonna 2025).
Luettelo Kansallisen Kokoomuksen puoluekokouksista

Tämä on luettelo Kansallisen Kokoomuksen puoluekokouksista. Kokoomus on vuodesta 1918 lähtien järjestänyt yhteensä 72 varsinaista puoluekokousta.
Aura-neito

Aura-neito tai lyhyemmin Aura oli Suomen varhaisin henkilöitymä 1800-luvun alkupuolelta ja Suomi-neidon esimuoto. Aura-neitoa pidettiin koko Suomen henkilöitymänä etenkin Ruotsissa ja muissa Skandinavian maissa, joissa hänet rinnastettiin muiden Pohjoismaiden naispuolisiin henkilöitymiin. Suomessa Aura yhdistettiin lähinnä vain Turkuun.
Aura-neito sai nimensä Turun halki virtaavasta Aurajoesta. Hahmon takana on Aurajoen jokijumaluus, jota vaalittiin antiikin jokijumaluuksien pohjalta Turun akatemian piirissä. Seppelöidyn neidon hahmossa tämä jokijumaluus kuvattiin Henrik Gabriel Porthanin puheen sisältävässä vihkosessa vuodelta 1782.
Ruotsin kirjallisuuteen Auran toi runoilija Bengt Lidner runossaan "Ode till finske soldaten" vuodelta 1788. Siinä hän käyttää Turun porvaristosta nimitystä ”Du Auras Folk”, ’sinä Auran väki’. Lidnerin vaikutuksesta ruotsalainen Per Henrik Ling julkaisi vuonna 1810 poliittisen runon "Gylfe", jossa hän kuvaa Venäjän Ruotsilta ryöstämää Suomea Aura-morsiamena ja Ruotsia Gylfe-kuninkaana. Runoteos sai Ruotsissa paljon julkisuutta ja teki Aurasta siellä koko Suomen henkilöitymän. Suomea kutsuttiin Ruotsin lehdistössä jopa ”Auran maaksi”, ja runoilijat kirjoittivat ”Auran rannoista” Suomen rantoihin viitatessaan. Myös Ruotsissa tuolloin oleskelleet suomalaiset alkoivat käyttää nimitystä.
Suomessa Auraa pidettiin Ruotsista poiketen vain turkulaisena henkilöitymänä. Aura-neito kuvattiin esimerkiksi vuonna 1812 julkaistun Turun akatemian muistomitalin takapuolella lyyran kanssa sekä vuosina 1817–1818 julkaistussa "Aura"-kalenterissa.
Runotar Aura alkoi Suomessa unohtua, kun yliopisto siirrettiin Turusta Helsinkiin. Ruotsissa Aura väistyi Suomen henkilöitymänä 1800-luvun lopulla. Hänet korvasi Suomen henkilöitymänä Suomi-neito, jossa on paljon Auran piirteitä.
Ragna Bley

Ragna Bley (s. 1986 Uppsala, Ruotsi) on Ruotsissa syntynyt ja Norjassa toimiva taiteilija, joka työskentelee maalaustaiteen, kuvanveiston, tekstin ja performanssin parissa.
Bley opiskeli Oslon taidekorkeakoulussa, mistä hän valmistui 2011 kuvataiteen kandidaatiksi. Hän suoritti 2015 maisterintutkintonsa Lontoon Royal College of Artista. Bleyn yksityisnäyttelyitä on ollut Malmön taidehallissa, Oslossa Kunstnernes Husissa ja OSL Contemporaryssä sekä New Yorkissa Downs &amp; Rossissa ja Lontoossa Pilar Corriassa. Bley on yksi vuoden 2025 Ars Fennica -ehdokkaista.
Şemonaiha

Şemonaiha () on kaupunki ja Şemonaihan piirin hallinnollinen keskus Itä-Kazakstanin alueella Kazakstanissa. Se sijaitsee Irtyšin sivujoen Oban varrella 110 kilometriä alueen pääkaupungista Öskemenistä luoteeseen. Kaupungissa oli 18 029 asukasta vuonna 2025.
Keski-Venäjältä paenneiden talonpoikien 1600-luvulla perustamasta Şemonaihasta tuli taajama vuonna 1936 ja kaupunki vuonna 1961. Sen kehitys perustui lähistöllä sijaitsevaan kuparikaivokseen ja rikastamoon.
Şemonaihan kautta kulkee Öskemenistä Venäjälle johtava maantie. Kaupungissa on rakennustarviketeollisuutta ja erilaisia palveluja.
Brandon Bussi

Brandon Bussi (s. 25. kesäkuuta 1998 Sound Beach, New York, Yhdysvallat) on yhdysvaltalainen jääkiekkomaalivahti. Hän pelaa maila vasemmassa kädessä. Bussi edustaa NHL-joukkue Carolina Hurricanesia. Ennen NHL-uraansa hän USHL-joukkue Muskegon Lumberjacksia ja Länsi-Michiganin yliopiston joukkuetta. Hän on varaamaton pelaaja. Maaliskuussa 2022 hän teki sopimuksen Boston Bruinsin kanssa. Heinäkuussa 2025 hän teki sopimuksen Florida Panthersin kanssa. Lokakuussa 2025 Panthers asetti hänet siirtolistalle josta Hurricanes poimi hänet joukkueeseensa.
Bussi on pelannut kolme NHL:n runkosarjan ottelua. Näistä otteluista hän on torjunut kaksi voittoa. Hänen torjuntaprosenttinsa on 91,1% ja hänen päästettyjen maalien keskiarvonsa on 1,97 päästettyä maalia ottelua kohden. Uran tilastot päivitetty 24. lokakuuta 2025.
3397 Leyla

3397 Leyla (1964 XA) on keskikokoinen asteroidi, jonka kiertorata leikkaa Marsin kiertoradan. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
Asteroidi on nimetty Nancy Leyla Lohmillerin (s. 1985) mukaan.
Serebriansk

Serebriansk () on kaupunki Itä-Kazakstanin alueen Altain piirissä Kazakstanissa. Se sijaitsee Irtyšjoen oikeanpuoleisella rannalla 75 kilometriä alueen pääkaupungista Öskemenistä kaakkoon. Kaupungissa oli 6 833 asukasta vuonna 2025.
Serebriansk on perustettu Būqtyrman vesivoimalaitoksen rakentajien asuintaajamaksi vuonna 1953. Siitä tuli kaupunki vuonna 1962.
Serebrianskin kautta kulkee Öskemenistä Altaihin johtava maantie ja rautatie. Irtyšin rannalla on laivalaituri. Kaupungissa on elintarvike- ja kevyttä teollisuutta sekä veturivarikko. Būqtyrman voimalaitos sijaitsee kolmen kilometrin päässä kaupungista.
Despro Engineering Oy

Despro Engineering Oy on suomalainen asiantuntijapalveluyritys, joka tarjoaa insinööri- ja konsultointipalveluja sähköverkko- ja tietoliikennefrastruktuurin, uusiutuvan energian sekä teollisuuden hankkeissa. Yritys on perustettu vuonna 2015 ja sen kotipaikka on Tampere. Despro keskittyy koko verkon elinkaaren palveluihin suunnittelusta käyttöönottoon ja ylläpitoon.
Historia.
Despro Engineering Oy perustettiin vuonna 2015 vastaamaan kasvavaan tarpeeseen korkealaatuiseen ja erikoistuneeseen sähköverkkosuunnitteluun. Despro on kasvanut nopeasti ja työllistää yli 150 asiantuntijaa useilla paikkakunnilla Suomessa.
Toiminta ja liiketoiminta-alueet.
Despro tarjoaa asiantuntijapalveluja useilla eri toimialoilla:
Despron tytäryhtiö Despro Teollisuuspalvelut Oy vastaa teollisuuden asiantuntijapalveluista, kuten laitosten turvallisuudesta, LVIA- ja energiatehokkuuden suunnittelusta sekä paloturvallisuudesta.
Organisaatio ja omistus.
Yhtiön toimitusjohtajana toimii Antti Savolainen ja hallituksen puheenjohtajana Sami Somero. Yhtiö on johdon ja henkilöstön omistuksessa, eikä sillä ole ulkopuolisia sijoittajaomistajia.
Taloudellinen kehitys.
Yrityksen liikevaihto on kasvanut vuosittain, ja henkilöstömäärä on kasvanut tasaisesti. Despro kuuluu keskisuuriin suunnittelu- ja konsultointiyrityksiin energia-, tietoliikenne- ja teollisuusalan infrastruktuurihankkeissa Suomessa. Despro Engineering Oy liikevaihto kasvoi vuonna 2024 noin 13,1 miljoonaan euroon, mikä merkitsee noin 26,7 % kasvua edellisvuoteen verrattuna. Vastaavana tilikautena liiketoiminnan voitto oli noin 1,1 miljoonaa euroa, ja liikevoittoprosentti oli noin 8,7 %.
Uefa Super Cup 2024

Uefa Super Cup 2024 oli järjestykseltään 49. Uefa Super Cupin ottelu. Siinä kohtasivat kaksi hallitsevaa Euroopan seurajoukkueiden pääkilpailujen mestaria Mestarien liigan voittaja ja Eurooppa-liigan voittaja. Ottelu pelattiin 14. elokuuta 2024 Kansallisstadionilla, Varsovassa, Puolassa. Real Madrid voitti ottelun 2–0 ja saavutti seurahistoriansa yhdeksännen UEFA Super Cupin mestaruuden.
Tapahtumapaikka.
Varsovan kansallisstadionin valitsemisesta ottelupaikaksi päätettiin 26. syyskuuta 2023 järjestetyssä Uefan järjestelykomitean kokouksessa Limassolissa, Kyproksella.
Stadion isännöi vuoden 2012 jalkapallon Euroopan-mestaruuskilpailujen kolme alkulohkon ottelua, puolivälierän ja välierän sekä se toimi myös Eurooppa-liigan loppuottelun 2015 pelipaikkana.
Santo Domingo Este

Santo Domingo Este on kunta Dominikaanisessa tasavallassa pääkaupunki Santo Domingon itäpuolella sen esikaupunkialueella. Kunta on muodostettu hallinnollisen uudistuksen yhteydessä vuonna 2001. Vuonna 2022 kunnan asukasluku oli 1 029 117.
Maantiede.
Santo Domingo Este sijaitsee Dominikaanisen tasavallan Santo Domingon provinssissa pääkaupunki Santo Domingon itäpuolella. Se on yksi Santo Domingon prvinssin seitsemästä kunnasta. Pääkaupungista kuntaa erottaa Ozamajoki.
Kunnassa sijaitsee San Isidron lentotukikohta.
Historia.
Nykyinen kunta on muodostunut vuonna 2001, jolloin pääkaupunki Santo Domingo ("Distrito Nacional") ja Santo Domingon provinssi erotettiin omiin alueisiinsa. Samalla perustettuun uuteen Santo Domingo Esten kuntaan kuului alkujaan myös San Antonio de Guerra, joka erotettiin omaksi kunnakseen vuonna 2005.
Idea Santo Domingo Esten itsehallinnosta ei ollut vuonna 2001 uusi. Eri tavoin samaa asiaa oli kaavailtu jo vuodesta 1975. Vuonna 1984 parlamentille esitettiin lakiehdotus Santo Domingo Orientalin provinssin perustamisesta, mutta tuolloin lakiehdotusta pidettiin perustuslain vastaisena. 
Väestö.
Santo Domingo Este asukasluku oli vuoden 2022 väestönlaskennan mukaan 1 029 117. Kunta on tiheään asuttua pääkaupungin esikaupunkialuetta.
1-heptyyni

1-heptyyni (C7H12) on alkyyneihin kuuluva orgaaninen yhdiste. Yhdistettä voidaan käyttää lähtöaineena orgaanisen kemian synteeseissä.
Ominaisuudet, valmistus ja käyttö.
Huoneenlämpötilassa 1-heptyyni on väritöntä tai kellertävää nestettä. Yhdiste liukenee erittäin niukasti veteen, mutta liukenee hyvin useisiin orgaanisiin liuottimiin, esimerkiksi etanoliin, dietyylieetteriin, kloroformiin ja bentseeniin.
1-heptyyniä voidaan valmistaa deprotoinoimalla etyyniä ammoniakiin liuotetulla natriumilla, ja muodostuva natriumasetylidi reagoi bromipentaanin kanssa muodostaen 1-heptyyniä.
1-heptyyniä käytetään lähtöaineena valmistettaessa esimerkiksi hajusteita ja maatalouskemikaaleja. Erityisesti sitä käytetään linolihappojohdannaisten valmistukseen.
Molybdeenitrijodidi

Molybdeenitrijodidi (MoI3) on molybdeenin ja jodin muodostama yhdiste ja samalla yksi molybdeenin jodideista. Muita molybdeenin jodideja ovat kompleksiset Mo6I12, Mo6I16, Mo6I18 sekä kationinen [Mo6I8]4+.
Molybdeenitrijodidia voidaan valmistaa pelkistävällä metateesireaktiolla molybdeenipentakloridista (MoCl5) ja piitetrajodidista (SiI4) 150°C:n lämpötilassa.
Alex Myntti

Alex Myntti (s. 2008) on suomalainen jalkapalloilija, joka edustaa Veikkausliigassa pelaavaa Vaasan Palloseuraa. Hän on pelipaikaltaan hyökkääjä.
Alexander Wik

Alexander Wik (s. 2008) on suomalainen jalkapalloilija, joka edustaa Veikkausliigassa pelaavaa Vaasan Palloseuraa. Hän on pelipaikaltaan puolustaja.
Axel Hamberg

Axel Hamberg (1863–1933) oli ruotsalainen geologi ja maantieteilijä. Hän oli vuodesta 1907 maantieteen professori Tukholman korkeakoulussa. Hän oli mukana A. E. Nordenskiöldin Grönlannin retkellä 1883 ja osallistui sen jälkeen muihinkin arktisiin tutkimusretkiin. Hänen tärkeimpiä töitään oli Ruotsin Lapin tunturivuoristojen tutkimisessa. Siellä hän kohdisti huomiota pääasiassa jäätiköihin mutta teki myös muissa suhteissa monipuolisia geologisia, maantieteellisiä ja ilmatieteellisiä havaintoja. Tulokset niistä on julkaistu laajassa teoksessa "Naturwissenschaftliche Untersuchungen des Sarekgebietes in Schwedisch-Lappland.
Hamberg julkaisi tutkimuksia myös [[mineralogian, [[hydrografian ja [[fysiikka|fysiikan]] aloilta.
Hambergin nimeä kantaa Jäämerellä Norjaan kuuluva jäätikkö [[Hambergbreen]]. Jäätikkö on ohentunut sadassa vuodessa (1900–2000) ylimmältä osaltaan 60–100 metriä.
[[Tiedosto:Hamberg exkursion1904.jpg|thumb|upright=1.0|left|Hamberg oppilaineen retkellä [[Kinnekulle]]lle.]]
[[Tiedosto:Axel-Hambers-stuga-skårki.jpg|thumb|upright=0.8|Hambergin [[Skårki]]tupa [[Sarek]]in kansallispuistossa.]]
Aiheesta muualla.
[[Luokka:Ruotsalaiset geologit]]
[[Luokka:Ruotsalaiset maantieteilijät]]
[[Luokka:Ruotsalaiset professorit]]
[[Luokka:Tukholman yliopiston professorit]]
[[Luokka:Vuonna 1863 syntyneet]]
[[Luokka:Vuonna 1933 kuolleet]]
Mamliut

Mamliut () on kaupunki ja Mamliutin piirin hallinnollinen keskus Pohjois-Kazakstanin alueella Kazakstanissa. Se sijaitsee metsäarovyöhykkeellä 40 kilometriä alueen pääkaupungista Petropavlista länteen. Kaupungissa oli 6 723 asukasta vuonna 2025.
Venäjältä tulleet siirtolaiset perustivat Mamliutin vuonna 1814. Siitä tuli piirikeskus vuonna 1932 ja kaupunki vuonna 1969. Neuvostoaikana Mamliutin tärkein yritys oli karjanhoidon laitteita valmistanut konepaja.
Mamliutin kautta kulkee Petropavlin ja Qostanayn välinen maantie sekä Omskin ja Kurganin välinen rautatie. Kaupungissa on elintarviketeollisuutta.
Sergeev

Sergeev () on kaupunki ja Şal aqynin piirin hallinnollinen keskus Pohjois-Kazakstanin alueella Kazakstanissa. Se sijaitsee Išimjoen vasemmalla rannalla 170 kilometriä alueen pääkaupungista Petropavlista lounaaseen. Kaupungissa oli 8 040 asukasta vuonna 2025.
Ukrainasta ja Venäjältä tulleet siirtolaiset perustivat Sergeevin kylän vuonna 1896. Sitä ennen paikan nimenä oli Aiutas. Sergeevistä tuli kaupunki vuonna 1969.
Kaupungissa on rakennustarvike-, kemian ja elintarviketeollisuutta. Sen lähellä sijaitsee Sergeevin tekojärvi ja pieni vesivoimalaitos.
Uefa Super Cup 2023

Uefa Super Cup 2023 oli järjestykseltään 48. Uefa Super Cupin ottelu. Siinä kohtasivat kaksi hallitsevaa Euroopan seurajoukkueiden pääkilpailujen mestaria Mestarien liigan voittaja ja Eurooppa-liigan voittaja. Ottelu pelattiin 16. elokuuta 2023 Karaiskakis Stadionilla, Pireuksessa, Kreikassa. Varsinainen peliaika päättyi 1–1 ja Manchester City voitti rangaistuspotkukilpailun 5–4 ja saavutti seurahistoriansa ensimmäisen Uefa Super Cupin mestaruuden.
Tapahtumapaikka.
Alun perin Kazan Arena, Kazanissa, Venäjällä valittiin pelipaikaksi Uefan järjestelykomitean kokouksessa 2. maaliskuuta 2020. Myös Albanian jalkapalloliitto ilmoitti haluavansa isännöidä ottelua maan pääkaupunki Tiranassa.
Kazan Arena oli aikaisemmin isännöinyt vuoden 2018 jalkapallon maailmanmestaruuskilpailuiden neljä alkulohkon ottelua, neljännesvälierän ja puolivälierän.
25. tammikuuta 2023 Uefan järjestelykomitea päätti siirtää ottelun pelattavaksi Karaiskakis Stadionille, Pireukseen, Kreikkaan Venäjän helmikuussa 2022 aloittaman hyökkäyssodan vuoksi.
Osman Hamdi Bey

Osman Hamdi Bey (1842–1910) oli turkkilainen poliitikko, taidemaalari ja arkeologi. Hän sai kasvatuksensa Euroopassa, opiskeli maalaustaidetta Jean-Léon Gérômen johdolla Pariisissa ja oli 1868–1870 kuvernöörinä Bagdadissa. Hänet nimitettiin 1882 perustamansa taidekoulun ja Konstantinopolin keisarillisten museoiden johtajaksi, jossa tehtävässä hän hyödytti Lähi-idän muinaistutkimusta. Hän julkaisi Théodore Reinachin kanssa "La nécropole royale de Sidon" (1892–1896).
Mätälammi

Mätälammi on Uudellamaalla Hyvinkäällä Kuumolan lähellä sijaitseva lampi.
Maantietoa.
Mätälammi on 150 metriä pitkä, 100 metriä leveä, ja sen pinta-ala on 1,0 hehtaaria. Se on Usmin järvialueen itäisimpiä lampia. Se on muodostunut kallioisten mäkien väliseen painanteeseen. Sen ympäristö on soistunutta metsämaata. Lammen eteläpuolella kohoaa jyrkänteinen Vaskivuori ja kaakkoispuolella on kauempana Hopeavuori. Vaskivuori kohoaa 30 metriä vedenpinnan yläpuolelle, kuten tekee myös itäpuolinen mäki. Vaikka pohjoinen mäki kohoaa kuitenkin vielä 40 metriä ylemmäksi, on mäkien väliset laaksot lähes yhtä alavia kuin lampikin. Mätälammissa ei ole kartan mukaan saaria ja sen rantaviivan pituus on 400 metriä. Rannat ovat kaikki suomaata ja lampi on autio. Sen lounaispuolelta kulkee ohi kävelypolku, joka haarautuu Vaskivuorelle nousevaksi kiertopoluksi.
Luontoarvoja.
Mätälammi sisältyy vesialueineen Kytäjän-Usmin metsäalueeseen, joka on Metsähallituksen alainen alue ja joka sisältyy Suomen Natura 2000-ohjelmaan (FI0100051, 22,66 km²). Vaskivuoren alue ja Mätälammin sisältävä suo muodostavat siinä oman kokonaisuuden.
Mätälammin purolehto on todettu valtakunnallisesti arvokkaaksi luontotyypiksi. Mätälammin luona on jäljellä vielä myös iäkkäitä, osin soistuneita kuusikoita, jotka ovat linnustolle kuten pohjantikalle tärkeitä. Mätälammilla pesii myös uhanalainen pikkusieppo. Lehdoissa esiintyy useita vaateliaita lehtokasveja, kuten esimerkiksi humala, kullero ja Uudellamaalla uhanalainen kaiheorvokki.
Vesistösuhteet.
Mätälammi sijaitsee Vantaanjoen vesistössä (vesistöaluetunnus 21) Kytäjärven alueella (21.03), jonka Kytäjoen alaosan alueeseen (21.031) lampi kuuluu. Lampeen tulee koillisesta Usminjärvestä oja, joka on perattu suoraksi ojaksi. Mätälammin lounaisrannasta alkaa sen laskuoja, joka yhtyy 650 metrin päästä metsä- ja peltoalueen kuivatusojiin. Ne yhtyvät etelämpänä Kytäjokeen. Mätälammin vedenpinnan korkeus on 91,8 metriä mpy (N2000).
Huutamisen taito

Huutamisen taito on lokakuussa 2025 ensi-iltansa saanut suomalainen draamaelokuva, jonka on ohjannut ja käsikirjoittanut Josefina Rautiainen. Huutamisen taito on hänen ensimmäinen pitkä elokuvateatterielokuvansa.
Rakastuessaan Heloisa alkaa kärsiä sadistisista pakkoajatuksista ja hakee apua psykoterapiasta. Huutamisen taito seuraa hänen ja terapeutti Anun kohtaamisia, joissa terapiasuhteen rajat ja roolit alkavat hämärtyä. Kumpi lopulta auttaa kumpaa – ja voiko terapiasta tulla ongelmien ratkaisemisen sijaan niiden alku?
Elokuvan pääosissa näyttelevät Jonna Järnefelt, Alina Tomnikov ja Samuel Kujala.
Elokuvan tuottaa Cinemanifest tuottajina Maija Hartikainen ja Miikka Pakarinen. Elokuvan levittää teattereihin Nordisk Film.
Bulgarian kansallispankki

Bulgarian kansallispankki () on Bulgarian keskuspankki.
Bulgarian kansallispankki perustettiin 25. tammikuuta 1879, ja se on ollut osa Euroopan keskuspankkijärjestelmää vuodesta 2007, mutta se on euroalueen ulkopuolella.
Historia.
Venäjän keisarillinen komissaari Bulgariassa, ruhtinas Aleksandr Dondukov-Korsakov, hyväksyi Bulgarian kansallispankin säännöt 25. tammikuuta 1879. Hänet nimitettiin pankin ensimmäiseksi pääjohtajaksi 4. huhtikuuta 1879. Pankki avattiin virallisesti 23. toukokuuta ja se suoritti ensimmäiset pankkitoimintansa 6. kesäkuuta. Laki oikeudesta lyödä kolikoita ruhtinaskunnassa hyväksyttiin vuonna 1880, ja se otti käyttöön Bulgarian kansallisen valuutan, levin. Seuraavana vuonna Bulgaria lyöi ensimmäiset 2, 5 ja 10 stotinkin kolikkonsa.
Toisen maailmansodan aikana BNB joutui jälleen lainaamaan rahaa hallitukselle ja selviytymään levin devalvaatiosta.
Vuoden 1947 pankkilaki toi mukanaan radikaalin uudistuksen: yksityispankit kansallistettiin, ja neuvostomallin mukaisesti muutettu pankkijärjestelmä toimi 1980-luvun lopulle asti. BNB:lle annettiin tehtäväksi tarjota kaikki rahoituspalvelut uudelle suunnitelmalliselle ja erittäin keskitetylle taloudelle. Pankin oli tarkoitus myös myöntää lainoja suoraan hallitukselle ja taloudelle, ja se oli suoraan ministerineuvoston ja valtiovarainministerin alainen.
Vuonna 1952 perustettiin Bulgarian rahapaja, joka alkoi lyödä sekä tavallisia että muistokolikoita. Bulgarian pankkijärjestelmän paluu markkinatalouden periaatteisiin ja NBB:n paluu itsenäisen keskuspankin periaatteisiin oli mahdollista vasta vuonna 1991, kun säädettiin kaksi perustavanlaatuista lakia: kauppalaki, joka palautti liikepankkijärjestelmän oikeusperustan, ja uusi NBB-laki, joka palautti sen autonomian ja antoi sille vastuun pankkivalvonnasta.
Vuonna 1997 uusi BNB-laki korvasi edellisen. Tämä laki järjesti rahajärjestelmän uudelleen, ja valuuttaneuvosto perustettiin 1. heinäkuuta. Aluksi Bulgarian lev oli sidottu Saksan markkaan ja vuodesta 1999 euroon vaihtokurssilla 1,95583 levaa 1 euroon. Myöhemmin samana vuonna Bulgarian levan nimi muutettiin.
Vuonna 2005 Bulgarian keskuspankkilakia muutettiin, mikä takasi sen institutionaalisen, toiminnallisen, taloudellisen ja henkilöstöön liittyvän riippumattomuuden, muutti sen ensisijaista tavoitetta ja kielsi nimenomaisesti keskuspankkia rahoittamasta julkisia laitoksia.
Bulgaria liittyi Euroopan unioniin 1. tammikuuta 2007, ja siitä lähtien Bulgarian keskuspankki on ollut Euroopan keskuspankkijärjestelmän jäsen.
Moldovan kansallispankki

Moldovan kansallispankki () on Moldovan keskuspankki. Pankki on itsenäinen julkisoikeudellinen oikeushenkilö, joka on vastuussa Moldovan tasavallan parlamentille. Sen ensisijaisena tavoitteena on hintatason vakauden varmistaminen ja ylläpitäminen. Ensisijaista tavoitettaan vaarantamatta pankki edistää ja ylläpitää markkinaperiaatteisiin perustuvaa rahoitusjärjestelmää ja tukee valtion yleistä talouspolitiikkaa.
Historia.
Vuonna 1991 säädetyn lain myötä perustettiin kaksitasoinen pankkijärjestelmä, jossa Moldovan kansallispankki toimi keskuspankkina ja jolla oli kielletty liikepankkitoiminta. Leonid Talmaci nimitettiin pääjohtajaksi, ja hän toimi tässä tehtävässä 18 vuotta valvoen vuoden 1995 pankkilainsäädäntöä, joka säänteli keskuspankkia ja pankkilaitoksia.
Neuvostoliiton romahtamisen ja Moldovan itsenäisyysjulistuksen jälkeen vuonna 1991 Moldova siirtyi markkinatalouteen tammikuussa 1992. Hintarajoitusten lieventäminen johti kuitenkin nopeaan inflaatioon, ja talous kärsi kriisistä vuosia. Maa liittyi Kansainväliseen valuuttarahastoon (IMF) 12. elokuuta 1992, ja uusi valuutta, Moldovan leu, otettiin käyttöön 29. marraskuuta 1993.
Tarkoituksena tehtiin pankkipetos, johon osallistui kolme pankkia vähän ennen vuoden Moldovan parlamenttivaalit 2014. Kolmen päivän kuluessa miljardin dollarin arvosta rahaa siirrettiin kuoriyhtiöille Isossa-Britanniassa ja Hongkongissa, ja niitä käytettiin omaisuuden todellisten omistajien salaamiseen. Rahat talletettiin sitten Latvian pankkitileille useiden ulkomaalaisten nimissä. Moldovan keskuspankin tilaama riippumaton tutkimus totesi, että kolme pankkia oli siirtänyt vähintään 13,5 miljardia leita viidelle moldovalaiselle yritykselle, jotka olivat kytköksissä Ilan Șorin hallitsemaan Shor-konserniin. Tämä petos melkein tuhosi Moldovan. Oikeus tuomitsi Shorin poissaolevana 13. huhtikuuta 2023 15 vuodeksi vankeuteen korruptiosta ja jäädytti kaikki hänen omaisuutensa.
Joulukuussa 2023 kuvernööri Octavian Armașu, jota oli arvosteltu parlamentissa varastettujen rahoitusvarojen takaisinsaamisen ja pankkipetosjutussa syytettyjen pankkivirkailijoiden palkkaamisen laiminlyönnistä, erotettiin virastaan.
Romanian kansallispankki

Romanian kansallispankki () on Romanian keskuspankki. Se vastaa Romanian leun viennistä ja tässä yhteydessä määrittelee rahapolitiikan, pitää hallussaan valuuttavarantoja ja säätelee valuuttakurssia.
Historia.
Romanian kansallispankki perustettiin lailla 17. huhtikuuta 1880, ja sen alkupääoma oli 30 miljoonaa leita. Tästä pääomasta 10 miljoonaa oli valtion pääomaa ja loput 20 miljoonaa yksityisomistuksessa. Pankilla oli etuoikeus laskea liikkeeseen maksutapahtumissa hyväksyttyjä seteleitä, ja tätä etuoikeutta jatkettiin useita kertoja.
NBR perustettiin ennen Japanin keskuspankkia tai Yhdysvaltain keskuspankkijärjestelmää, joten se oli maailman 13. keskuspankki. Ensimmäiset NBR:n liikkeeseen laskemat setelit olivat nimellisarvoltaan 20, 50, 100, 500 ja 1000 leita. Myös kulta-, hopea- ja kuparikolikoita lyötiin. Greshamin lain ansiosta voimme ymmärtää, miksi kultakolikoita (nimellisarvoltaan 20 leita) pidettiin varastossa. Vuoteen 1948 asti laitos oli yksityinen laitos, jota osakkeenomistajat hallitsivat rautaisella otteella ja haastoivat hallitusta useammin kuin kerran. Voidaan kuitenkin (tietojen perusteella) sanoa, että vaikka se oli oikeudellisesti yksityinen laitos, se oli tosiasiassa valtion laitos. Sekä "erityis"- että valtiokaudella (vuoden 1948 jälkeen) keskuspankki toteutti toimeenpanovallan ohjeita sekä rauhan aikana (talouspolitiikka) että sodan aikana.
Kommunistisella aikakaudella.
28. heinäkuuta 1959 kuuden Romanian juutalaisen aseistettua ryhmää, jotka olivat Romanian kommunistisen puolueen koneiston jäseniä (Ioanid-jengi: Alexandru Ioanid, Paul Ioanid, Igor Sevianu, Monica Sevianu, Sașa Mușat ja Haralambie Obedeanu), syytettiin 1 600 000 lein (noin 250 000 dollaria vuoden 1959 hinnoilla) varastamisesta Romanian kansallispankille kuuluneesta panssaroidusta ajoneuvosta. Tämän uskotaan olevan itäblokin tunnetuin pankkiryöstö. Erilaisiin ideologisiin suuntautumisiin perustuvien syytösten lisäksi kanteessa ei anneta motiivia väitetylle ryöstölle tai Ioanid-ryhmän toimille.
11. kesäkuuta 2021 Mugur Isărescu ja Moldovan keskuspankin pääjohtaja Octavian Armașu uusivat kahden keskuspankin välisen yhteistyösopimuksen laajentaen yhteistyötä institutionaalisten valmiuksien kehittämisessä, valvonnassa, kriisinhallinnassa, maksupalveluntarjoajien ja sähköisen rahan liikkeeseenlaskijoiden sekä rahoitusmarkkinainfrastruktuurin aloilla.
Emma Kilpimaa

Emma Kilpimaa (s. 1996 Savukoski) on suomalainen elokuva- ja teatterinäyttelijä.
Kilpimaa aloitti teatteriharrastuksen lapsena savukoskelaisessa teatteriseurueessa Rösölänperän Ruppanat. Sittemmin hän opiskeli Taideyliopiston Teatterikorkeakoulussa ja valmistui teatteritaiteen maisteriksi vuonna 2022. Samana vuonna Suomen Näyttelijäliitto ja AVATE palkitsivat hänet vuoden elokuvanäyttelijäksi roolisuorituksestaan elokuvassa "Huonot naiset," josta hän oli myös parhaan näyttelijätulokkaan Jussi-palkinnon ehdokkaana.
Glejbjerg

Glejbjerg on taajama Vejenin kunnassa Tanskassa. Taajamassa oli 660 asukasta vuoden 2025 alussa.
Holsted

Holsted on taajama Vejenin kunnassa Tanskassa. Taajamassa oli 3 053 asukasta vuoden 2025 alussa.
Hovborg

Hovborg on taajama Vejenin kunnassa Tanskassa. Taajamassa oli 397 asukasta vuoden 2025 alussa.
Jels

Jels on taajama Vejenin kunnassa Tanskassa. Taajamassa oli 1 962 asukasta vuoden 2025 alussa.
Orleansin piirikunta

Orleansin piirikunta on kolmen piirikunnan nimi Yhdysvalloissa:
Lindknud

Lindknud on taajama Vejenin kunnassa Tanskassa. Taajamassa oli 401 asukasta vuoden 2025 alussa.
Lintrup

Lintrup on entinen taajama Vejenin kunnassa Tanskassa. Taajamassa oli 202 asukasta vuoden 2023 alussa.
Paramount Skydance

Paramount Skydance Corporation (toimialanimellä Paramount) on amerikkalainen monikansallinen massamedia- ja viihdekonglomeraatti. Se muodostui vuonna 2025, kun it-miljardööri Larry Ellisonin ja hänen poikansa David Ellisonin omistama Skydance-yhtiö osti Paramount Globalin ja sen emoyhtiön National Amusementsin ja fuusioi ne Skydanceen. Yritys käy kauppaa Nasdaq-pörssissä kaupankäyntitunnuksella "PSKY". 
Paramount Skydancen omaisuuserät on jaettu neljään divisioonaan: Ensimmäinen divisioona on Paramount Skydance Studios, joka koostuu Paramount Motion Pictures Groupista, Paramount Television Groupista ja Paramount Experiencesista. Toinen divisioona on Paramount Streaming, joka sisältää lippulaivapalvelun Paramount+ suoratoistopalvelun sekä PlutoTV:n. Suoratoisto sisältää myös Philon, joka on yhteisyritys A&amp;E Global Median kanssa (tätä palvelua ei omista The Walt Disney Company), AMC Networksin ja Warner Bros. Discoveryn. Paramount Streaming sisältää myös 50 % osuuden (yhdessä Comcastin kanssa) SkyShowtime-suoratoistopalvelusta. Kolmas divisioona on Paramount Skydance TV Media, joka koostuu yhtiön kotimaisista ja kansainvälisistä lineaarisista televisioverkoista, mukaan lukien CBS Entertainment Group, Paramount Media Networks (joka itse koostuu BET Media Groupista, Nickelodeonista, Awesomenessista, MTV Entertainmentista ja Showtime-palvelusta) sekä Paramount International Networks (joka omistaa kansainväliset verkot). Neljäs divisioona on Paramount Sports Entertainment.
Paramount Skydancen pääomistajat Larry ja David Ellison kaavailevat mediaimperiuminsa laajentamista edelleen muun muassa presidentti Donald Trumpin myötävaikutuksella. He haluavat omistukseensa myös viihde- ja mediayhtiö Warner Bros. Discoveryn, joka omistaa muun muassa uutiskanava CNN:n sekä maksu-tv-palvelu HBO:n.
Rødding (Vejen)

Rødding on taajama Vejenin kunnassa Tanskassa. Taajamassa oli 2 750 asukasta vuoden 2025 alussa.
Thémis Christofídou

Thémis Christofídou (; s. 1963–1964, Famagusta, Kypros) on kyproslainen Euroopan komission virkamies. Christofídou on toiminut Euroopan komission palveluksessa vuodesta 2001 lähtien useissa johtotehtävissä eri pääosastoissa. Vuoden 2023 syyskuusta lähtien hän on toiminut alue- ja kaupunkipolitiikan pääosaston (REGIO) pääjohtajana.
Ennen liittymistään Euroopan unionin palvelukseen Christofídou työskenteli rakennusalalla ja konsulttitehtävissä sekä kunnallisen yhteistyön neuvonantajana Euroopan alueiden neuvostossa Brysselissä.
Virkaura.
Aiemmin Christofídou on ollut mm. komissaarien Chrístos Stylianídisin ja María Damanákin kabinettipäällikkö sekä työskennellyt aluepolitiikan pääosastossa useissa tehtävissä. Vuosina 2018–2023 hän toimi koulutuksen, nuorison, urheilun ja kulttuurin pääosaston (EAC) pääjohtajana. Vuoden 2023 syyskuusta lähtien hän on toiminut alue- ja kaupunkipolitiikan pääosaston (REGIO) pääjohtajana.
Trine Jepsen

Trine Jepsen (s. 29. syyskuuta 1977) on tanskalainen laulaja. Hän on kotoisin Holstedista ja edusti maatansa vuoden 1999 Eurovision laulukilpailussa Michael Teschlin kanssa kappaleella ”This Time I Mean It”. Vuonna 2001 hän voitti Tanskan "Popstars"-laulukilpailun osa EyeQ-yhtyettä.
Elisabeth Werner

Elisabeth Werner on itävaltalainen Euroopan komission virkamies. Werner on työskennellyt Euroopan komissiossa vuodesta 1996 lähtien. Vuoden 2025 kesäkuusta lähtien hän on toiminut maatalouden ja maaseudun kehittämisen pääosaston (AGRI) pääjohtajana. 
Hän on toiminut useissa merkittävissä tehtävissä, muun muassa maaliikenteen johtajana, jossa hän vastasi EU:n tie- ja rautatieliikenteestä sekä liikenneturvallisuudesta. Vuodesta 2021 lähtien hän on toiminut Euroopan komission apulaispääsihteerinä ja vastaa muun muassa politiikan koordinoinnista, mukaan lukien Green Deal﻿ -vastuusta. Lisäksi hän toimii komission tasa-arvotyöryhmän puheenjohtajana. Wernerilla on taloustieteen tutkinto Wienin yliopistosta ja maisterin tutkinto Collège d’Europe﻿ -korkeakoulusta Brugesissa.
Karuṇā

Karuṇā (sanskritiksi करुणा) käännetään yleensä myötätunnoksi tai armoksi. Se on merkittävä hengellinen käsite intialaisissa uskonnoissa ja maailmankatsomuksissa kuten buddhalaisuudessa, hindulaisuudessa, sikhiläisyydessä ja jainalaisuudessa.
Buddhalaisuus.
"Karuṇā" on tärkeä osa kaikkia buddhalaisuuden koulukuntia. Theravada-buddhalaisille "karuṇāssa" oleminen (tunne, tila) on keino saavuttaa onnellinen nykyinen elämä ja taivaallinen uudestisyntyminen. "Karuṇā" on myös osa polkua kohti Nirvanaa, joka on buddhalaisuuden mukaan mahdollista saavuttaa tämän elämän aikana. Mahāyāna-buddhalaisille "karuṇā" on edellytys bodhisattvaksi tulemiselle.
Theravada-buddhalaisuus.
"Karuṇā" (myötätunto) eroaa "mettāsta (rakkaudellinen ystävällisyys)" siten, että "mettā" on proaktiivista, ja se tarkoittaa rakkaudellisen ystävyyden toivomista kaikille esimerkiksi antamalla ystävälle spontaanisti lahjan ilahduttaaksesi häntä. "Mettān myötätuntoista tunnetta voi lähettää ihmisille mielessään ainoastaan silloin kun heillä ei ole mitään hätää." 
"Karuṇā sen sijaan on" reaktiivista; se on tunteellista myötätuntoa ja toivetta siitä, että kaikki olennot vapautuisivat kärsimyksestä (tai ahdingosta jossa he ovat), ja se herää usein vastauksena toisen tuskaan tai kärsimykseen. 
Theravāda-buddhalaisuudessa "karuṇā" on yksi neljästä "jumalallisesta (ihana, taivaallinen) olotilasta" ("brahmavihāra"), yhdessä rakastavan ystävällisyyden (pāli : "mettā"), myötätuntoisen ilon ("mudita") ja mielenvakauden ("upekkha") kanssa.
Palinkielisessä kaanonissa Buddha suosittelee näiden neljän hyveellisen mielentilan viljelemistä.  Kun ihminen kehittää nämä neljä mielentilaa, Buddha neuvoo säteilemään niitä kaikkiin suuntiin, kuten seuraavassa "karuṇāa" koskevassa kaanonisessa lauseessa:Hän jatkaa ensimmäisen suunnan – samoin kuin toisen, kolmannen ja neljännen – läpäisemistä myötätunnon kyllästämällä tietoisuudella. Näin hän jatkaa läpäisemistä ylhäällä, alhaalla ja kaikkialla, kaikkialla ja joka suhteessa kaikkialle ulottuvassa kosmoksessa myötätunnon kyllästämällä tietoisuudella: runsaudella, laajalla, mittaamattomalla, vapaalla vihamielisyydestä, vapaalla pahantahtoisuudesta.Tällainen harjoitus puhdistaa mielen, välttää pahan aiheuttamat seuraukset, johtaa onnellisuuteen nykyisessä elämässä, ja jos tulevaisuudessa on karminen uudestisyntyminen (parinirvanan sijaan), se tapahtuu taivaallisessa valtakunnassa.
Pali -kommentaarit erottavat "karuṇān" ja "mettān" toisistaan ​​seuraavalla toisiaan täydentävällä tavalla: "Karuna" on halu poistaa toisilta vahinko ja kärsimys ("ahita- dukkha -apanaya-kāmataā);" kun taas "mettā" on halu tuottaa toisille hyvinvointia ja onnellisuutta ("hita- sukha -upanaya-kāmataā)."" Karuṇān" "kaukainen vihollinen" on julmuus, selvästi vastakkainen mielentila. "Lähivihollinen" (ominaisuus, joka pinnallisesti muistuttaa "karuṇāa" , mutta on itse asiassa hienovaraisemmin vastakkainen sille) on (sentimentaalinen) sääli: tässäkin halutaan poistaa kärsimys, mutta osittain itsekkäästä (kiintyneestä) syystä, ei siis puhtaasta motivaatiosta. Pāli-kaanonissa Buddhien kuvaillaan myös valinneen opettaa "myötätunnosta olentoja kohtaan".
Stéphanie Riso

Stéphanie Riso (s. 27. helmikuuta 1976) on ranskalainen Euroopan komission virkamies. Hän toiminut budjettipääosaston (BUDG) pääjohtajana maaliskuusta 2023 lähtien. Hän johtaa EU:n pitkän aikavälin budjetin valmistelua ja EU:n muutosta pääomamarkkinoiden ylikansalliseksi liikkeeseenlaskijaksi.
Risolla on yli 20 vuoden kokemus Euroopan unionin palveluksessa, mukaan lukien tehtävät komission puheenjohtajan Ursula von der Leyenin kabinettissa, jossa hän valvoi 800 miljardin euron NextGenerationEU-elpymissuunnitelmaa. Vuosina 2016–2019 hän oli strategian, koordinoinnin ja viestinnän johtaja Brexit-neuvottelujen työryhmässä ja toimi pääneuvottelija Michel Barnierin neuvonantajana. Hänen taustaansa kuuluu johtotehtäviä budjetti- ja talousasioiden osastoilla sekä EU:n keskeisten komissaarien neuvonantajana. Ennen komissioon liittymistään vuonna 2000 hän työskenteli markkina-analyytikkona pankkialalla.
Stéphanie Riso on valmistunut kansainvälisen talouden ja rahoituksen alalta Pariisin IX-Dauphine-yliopistosta ja Bordeaux IV -yliopistosta. Hänet tunnetaan vaikutusvaltaisena hahmona Brysselissä, ja hän on tunnettu merkittävistä rooleistaan EU:n budjettipolitiikassa ja Brexit-neuvotteluissa.
Mávro Óros (vuori)

Mávro Óros (, myös "Mavronóros", Μαυρονόρος, "Mavrióros", Μαυριόρος; ”Musta vuori”) on vuori Peloponnesoksen niemimaalla Kreikassa. Sen korkeus on metriä. Vuori sijaitsee Korinthian alueyksikön alueella pohjoiseen Kyllíni-vuoresta.
Mávro Óros on tulkittu samaksi vuoreksi kuin antiikin ajan Khelydorea (, ), joka sijaitsi Akhaian ja Arkadian rajaseudulla lähellä Kyllene-vuorta eli nykyistä Kyllíniä, mutta tästä ei ole varmuutta.
Kreikkalaisessa mytologiassa Hermeen kerrottiin löytäneen Khelydorea-vuorelta kilpikonnan (), jonka kuoresta teki ensimmäisen lyyran kaikukopan.
Huiput.
Mávro Óros -vuoren huippuja ovat:
Kurt Vandenberghe

Kurt Gerard Henri Vandenberghe (s. 15. toukokuuta 1964) on belgialainen Euroopan komission virkamies. Hän toiminut ilmastotoimien pääosaston (CLIMA) pääjohtajana maaliskuusta 2023 lähtien. Hän vastaa EU:n ilmastopolitiikan kehittämisestä ja toimeenpanosta, tavoitteena tehdä Euroopasta ensimmäinen ilmastoneutraali maanosa vuoteen 2050 mennessä.
Vandenberghe on työskennellyt Euroopan komissiossa jo vuodesta 1996 lähtien erilaisissa tutkimuksen, ympäristöpolitiikan ja innovaatioiden johtotehtävissä. Hän on toiminut muun muassa Ursula von der Leyenin kabinetissa Euroopan vihreän kehityksen ohjelman (Green Deal) ja terveyden neuvonantajana vuosina 2019–2023 sekä aiemmin tutkimus- ja ympäristökomissaarien kabinetin päällikkönä. Ennen komissiouraa hän työskenteli Ernst &amp; Young -yhtiössä.​
Koulutukseltaan Vandenberghe on kirjallisuudentutkija ja kansainvälisten suhteiden asiantuntija. Hän on opiskellut romaanista kirjallisuutta ja kielitiedettä KU Leuvenissa, julkisia ja kansainvälisiä asioita Université catholique de Louvain’ssa sekä kansainvälisiä suhteita Johns Hopkinsin yliopiston SAIS-instituutissa Bolognassa ja Washingtonissa.​
Philip Gilbert Hamerton

Philip Gilbert Hamerton (1834–1894) oli englantilainen taidekirjailija, etsaaja ja maisemamaalari. Hän perusti etsaustaidetta käsittelevän aikakauslehden "The Portfolio".